ระเบียบศาลรัฐธรรมนูญว่าด้วยการบริหารจัดการหลักสูตรการศึกษาอบรมของวิทยาลัยศาลรัฐธรรมนูญพ.ศ. 2559----------------------------------------------------- โดยที่เป็นการสมควรวางระเบียบการบริหารจัดการหลักสูตรการศึกษาอบรมของวิทยาลัยศาลรัฐธรรมนูญให้มีประสิทธิภาพและประสิทธิผล อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการบริหารจัดการหลักสูตรการศึกษาอบรมของวิทยาลัยศาลรัฐธรรมนูญ พ.ศ. 2559"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "วิทยาลัย" หมายความว่า วิทยาลัยศาลรัฐธรรมนูญ สังกัดสํานักงานศาลรัฐธรรมนูญ "คณะกรรมการ" หมายความว่า คณะกรรมการบริหารจัดการหลักสูตรการศึกษาอบรมของวิทยาลัย "กรรมการ" หมายความว่า กรรมการบริหารจัดการหลักสูตรการศึกษาอบรมของวิทยาลัย "เข็มวิทยฐานะ" หมายความว่า เข็มวิทยฐานะของวิทยาลัย "สัญลักษณ์" หมายความว่า สัญลักษณ์ของวิทยาลัย "ตรา" หมายความว่า ตราของวิทยาลัย "เครื่องหมาย" หมายความว่า เครื่องหมายของวิทยาลัยหมวด ๑ **วิทยาลัย**ข้อ ๔ ให้วิทยาลัยจัดการศึกษาอบรมให้เป็นไปตามพันธกิจของศาลรัฐธรรมนูญที่จะธํารงไว้ซึ่งหลักนิติธรรมในระบอบประชาธิปไตยอันมีพระมหากษัตริย์ทรงเป็นประมุขข้อ ๕ ให้มีสัญลักษณ์ ตรา และเครื่องหมาย เพื่อใช้สําหรับแทนความหมายของวิทยาลัยตามที่คณะกรรมการกําหนด การใช้สัญลักษณ์ ตรา และเครื่องหมายตามวรรคหนึ่งให้เป็นไปตามประกาศของคณะกรรมการข้อ ๖ วิทยาลัยอาจออกประกาศนียบัตรหรือวุฒิบัตรแก่ผู้สํา เร็จการศึกษาอบรมตามหลักสูตรที่กําหนดไว้ในระเบียบนี้ได้ ให้วิทยาลัยมีอํานาจออกประกาศหรือข้อบังคับอื่นได้ตามความจําเป็น เพื่อดําเนินการให้เป็นไปตามความในระเบียบนี้ เท่าที่ไม่ขัดหรือแย้งกับความในระเบียบนี้หรือระเบียบอื่นที่เกี่ยวข้อง ประกาศหรือข้อบังคับตามความในวรรคสอง ให้เลขาธิการสํานักงานศาลรัฐธรรมนูญเป็นผู้มีอํานาจลงนามข้อ ๗ วิทยาลัยอาจออกประกาศกําหนดเครื่องแบบและเครื่องแต่งกายอื่นของผู้เข้ารับการศึกษาอบรมในหลักสูตรและผู้สําเร็จการศึกษาอบรมได้หมวด ๒ **คณะกรรมการ**ข้อ ๘ ให้มีคณะกรรมการบริหารจัดการหลักสูตรการศึกษาอบรมของวิทยาลัยขึ้นคณะหนึ่งประกอบด้วย (1) ประธานศาลรัฐธรรมนูญ เป็นประธานกรรมการ (2) ตุลาการศาลรัฐธรรมนูญ โดยความเห็นชอบของคณะตุลาการศาลรัฐธรรมนูญ จํานวน 2 คนเป็นกรรมการ (3) เลขาธิการสํานักงานศาลรัฐธรรมนูญ ที่ปรึกษาของสํานักงานศาลรัฐธรรมนูญ และรองเลขาธิการสํานักงานศาลรัฐธรรมนูญ เป็นกรรมการ (4) ผู้ทรงคุณวุฒิที่มีประสบการณ์ด้านการบริหารและจัดการหลักสูตรหรือด้านวิชาการ ทั้งนี้ต้องไม่เป็นข้าราชการสํานักงานศาลรัฐธรรมนูญ โดยความเห็นชอบของคณะตุลาการศาลรัฐธรรมนูญจํานวนไม่เกิน 3 คน เป็นกรรมการ (5) ข้าราชการสํานักงานศาลรัฐธรรมนูญตั้งแต่ระดับเชี่ยวชาญขึ้นไป หรือเทียบเท่า ที่เลขาธิการสํานักงานศาลรัฐธรรมนูญมอบหมาย จํานวนไม่เกิน 2 คน เป็นกรรมการ (6) ผู้อํานวยการสถาบันรัฐธรรมนูญศึกษา เป็นกรรมการ (7) ผู้อํานวยการวิทยาลัยศาลรัฐธรรมนูญ เป็นกรรมการและเลขานุการการแต่งตั้งคณะกรรมการตามวรรคหนึ่ง ให้ประธานศาลรัฐธรรมนูญเป็นผู้แต่งตั้งกรรมการตาม (2) (4) และ (5)ข้อ ๙ กรรมการตามข้อ 8 วรรคหนึ่ง (4) และ (5) มีวาระอยู่ในตําแหน่งคราวละสองปีในกรณีที่กรรมการตามวรรคหนึ่งพ้นจากตําแหน่งก่อนครบวาระ ให้ผู้ซึ่งได้รับแต่งตั้งอยู่ในตําแหน่งเพียงเท่าวาระที่เหลืออยู่ของผู้ที่ตนแทนข้อ ๑๐ นอกจากการพ้นจากตําแหน่งตามวาระข้อ 9 กรรมการผู้ทรงคุณวุฒิตามข้อ 8วรรคหนึ่ง (4) พ้นจากตําแหน่งเมื่อ (1) ตาย (2) ลาออก (3) เป็นบุคคลล้มละลาย (4) เป็นคนไร้ความสามารถหรือคนเสมือนไร้ความสามารถ (5) ได้รับโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษข้อ ๑๑ คณะกรรมการมีอํานาจและหน้าที่กํากับดูแลให้การศึกษาอบรมหลักสูตรของวิทยาลัยเป็นไปด้วยความเรียบร้อย ดังนี้ (1) กําหนดนโยบาย กํากับดูแล และทบทวนการดําเนินงานของวิทยาลัย อันเกี่ยวเนื่องกับการดําเนินการจัดศึกษาอบรม การพัฒนา และการประเมินหลักสูตร รวมถึงกิจกรรมอื่น ๆ ที่เกี่ยวข้องกับการศึกษาอบรมของวิทยาลัย (2) พิจารณาอนุมัติการจัดทําโครงการและหลักสูตรการศึกษาอบรม (3) ออกระเบียบหรือประกาศที่เกี่ยวข้อง (4) อนุมัติรายนามบุคคลผู้มีสิทธิเข้ารับการศึกษาอบรม (5) อนุมัติให้ประกาศนียบัตรหรือวุฒิบัตรแก่ผู้สําเร็จการศึกษาอบรม (6) พิจารณาอนุมัติให้เข็มวิทยฐานะแก่ผู้สําเร็จการศึกษาอบรม และบุคคลผู้ทําคุณประโยชน์อย่างยิ่งแก่ศาลรัฐธรรมนูญ สํานักงานศาลรัฐธรรมนูญ และการพัฒนาหลักนิติธรรมในระบอบประชาธิปไตยอันมีพระมหากษัตริย์ทรงเป็นประมุข ตามควรแก่กรณี (7) แต่งตั้งบุคคลหรือคณะบุคคลเพื่อดําเนินกิจการใด ๆ ตามแต่ที่จะได้มอบหมาย (8) พิจารณาความเห็นอื่น ๆ เกี่ยวกับการบริหารจัดการหลักสูตรข้อ ๑๒ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจํานวนกรรมการทั้งหมด จึงจะเป็นองค์ประชุม ในการประชุมคณะกรรมการ ถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุม การลงมติของที่ประชุมให้ถือเสียงข้างมาก กรรมการคนหนึ่งให้มีหนึ่งเสียงในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดหมวด ๓ **หลักสูตรและคุณสมบัติผู้เข้ารับการศึกษาอบรม**ข้อ ๑๓ หลักสูตรการศึกษาอบรม มีดังต่อไปนี้ (1) หลักสูตร "หลักนิติธรรมเพื่อประชาธิปไตย" โดยใช้คําย่อว่า "นธป." (2) หลักสูตรอื่นตามที่คณะกรรมการกําหนดข้อ ๑๔ หลักสูตร "หลักนิติธรรมเพื่อประชาธิปไตย" ผู้เข้ารับการศึกษาอบรมไม่สามารถขอเทียบโอนความรู้หรือประสบการณ์ เพื่อขอยกเว้นการเข้ารับการศึกษาอบรมในแต่ละกลุ่มวิชาหรือขอยกเว้นการศึกษาอบรมบางหัวข้อวิชา และจะต้องเข้ารับการศึกษาดูงานตามที่วิทยาลัยกําหนดข้อ ๑๕ คุณสมบัติ จํานวน วิธีการคัดเลือกผู้เข้ารับการศึกษาอบรม ให้เป็นไปตามที่คณะกรรมการกําหนดในแต่ละหลักสูตรข้อ ๑๖ ผู้เข้ารับการศึกษาอบรมจะพ้นจากสภาพการเป็นผู้ศึกษาอบรม เมื่อ (1) สําเร็จการศึกษาอบรมตามหลักสูตร (2) ตาย (3) ลาออก (4) ขาดคุณสมบัติของการเป็นผู้ศึกษาอบรม (5) คณะกรรมการเห็นสมควรให้พ้นจากสภาพการเป็นผู้ศึกษาอบรม ด้วยเหตุประพฤติตนเสื่อมเสียอันอาจนํามาซึ่งความเสียหายต่อชื่อเสียงของวิทยาลัยหมวด ๔ **การศึกษาอบรม คุณวุฒิ ศักดิ์และสิทธิ์**ข้อ ๑๗ ผู้ที่สําเร็จการศึกษาอบรมจากวิทยาลัยจะต้องผ่านการประเมินผลการศึกษาอบรมภายใต้หลักเกณฑ์ ดังต่อไปนี้ (1) มีเวลาศึกษาอบรมไม่น้อยกว่าร้อยละแปดสิบของระยะเวลาการศึกษาอบรมตามหลักสูตรภายใต้หลักเกณฑ์การลาศึกษาอบรมที่วิทยาลัยกําหนด (2) เข้ารับการศึกษาดูงานตามที่วิทยาลัยกําหนดไว้ (3) จัดทําเอกสารทางวิชาการตามที่วิทยาลัยกําหนด (4) มีส่วนร่วมในกิจกรรมการศึกษาอบรมหรือกิจกรรมที่เป็นประโยชน์ต่อหลักสูตรข้อ ๑๘ ให้มีเข็มวิทยฐานะและการประดับตามที่คณะกรรมการกําหนดข้อ ๑๙ ผู้มีสิทธิประดับเข็มวิทยฐานะตามข้อ 18 ได้แก่ (1) ประธานศาลรัฐธรรมนูญและตุลาการศาลรัฐธรรมนูญ (2) กรรมการผู้ทรงคุณวุฒิตามข้อ 8 วรรคหนึ่ง (4) (3) เลขาธิการสํานักงานศาลรัฐธรรมนูญ (4) ที่ปรึกษาของสํานักงานศาลรัฐธรรมนูญ (5) รองเลขาธิการสํานักงานศาลรัฐธรรมนูญ (6) ผู้สําเร็จการศึกษาอบรมหลักสูตรตามข้อ 17 (7) ผู้ที่ทําคุณประโยชน์แก่ศาลรัฐธรรมนูญ สํานักงานศาลรัฐธรรมนูญ และการพัฒนาหลักนิติธรรมในระบอบประชาธิปไตยอันมีพระมหากษัตริย์ทรงเป็นประมุข ตามควรแก่กรณี โดยได้รับความเห็นชอบจากคณะกรรมการข้อ ๒๐ ให้ประธานศาลรัฐธรรมนูญเป็นผู้รักษาการตามระเบียบนี้ มีอํานาจวินิจฉัยปัญหาเกี่ยวกับการปฏิบัติตามระเบียบนี้และคําวินิจฉัยนั้นให้เป็นที่สุดบทเฉพาะกาล - **บทเฉพาะกาล**ข้อ ๒๑ ให้ที่ปรึกษาและคณะกรรมการอํานวยการหลักสูตร "หลักนิติธรรมเพื่อประชาธิปไตย"(นธป.) รุ่นที่ 4 และที่ปรึกษาและคณะกรรมการบริหารการฝึกอบรมหลักสูตร "หลักนิติธรรมเพื่อประชาธิปไตย" (นธป.) รุ่นที่ 4 ทําหน้าที่คณะกรรมการไปพลางก่อน จนกว่าจะมีการคัดเลือกและแต่งตั้งกรรมการตามข้อ 8 แล้วเสร็จ และให้กลุ่มงานวิทยาลัยรัฐธรรมนูญ สังกัดสถาบันรัฐธรรมนูญศึกษาทําหน้าที่สนับสนุนการดําเนินงานของวิทยาลัยข้อ ๒๒ การใดที่เกี่ยวข้องกับการบริหารจัดการหลักสูตร "หลักนิติธรรมเพื่อประชาธิปไตย"(นธป.) ซึ่งได้ดําเนินการไปก่อนวันที่ระเบียบนี้บังคับใช้ ให้ถือว่าเป็นการชอบด้วยระเบียบนี้ผู้มีอํานาจลงนาม - ประกาศ ณ วันที่ 13 กันยายน พ.ศ. 2559 นุรักษ์ มาประณีต ประธานศาลรัฐธรรมนูญ